CELEX: 22008D0012
Language: hr
Date: 2008-02-01 00:00:00
Title: Odluka Zajedničkog odbora EGP-a br. 12/2008 od 1. veljače 2008. o izmjeni Priloga XIII. (Promet) Sporazumu o EGP-u

11/Sv. 046
            
            
               HR
            
            
               Službeni list Europske unije
            
            
               296
            
         22008D0012
   
               L 154/25
            
            
               SLUŽBENI LIST EUROPSKE UNIJE
            
            
               01.02.2008.
            
         
      ODLUKA ZAJEDNIČKOG ODBORA EGP-a
   br. 12/2008
   od 1. veljače 2008.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 167/2007 od 7. prosinca 2007. (1)
               
            
         
               (2)
            
            
               Uredba (EZ) br. 2320/2002 Europskog parlamenta i Vijeća od 16. prosinca 2002. o zajedničkim pravilima u području sigurnosti civilnog zrakoplovstva (2) unesena je u Sporazum Odlukom Zajedničkog odbora EGP-a br. 61/2004 od 26. travnja 2004. (3), s prilagodbama za pojedine zemlje.
            
         
               (3)
            
            
               Uredbu Komisije (EZ) br. 915/2007 od 31. srpnja 2007. o izmjeni Uredbe (EZ) br. 622/2003 o utvrđivanju mjera za provedbu zajedničkih osnovnih standarda o zrakoplovnoj sigurnosti (4) treba unijeti u Sporazum,
            
         ODLUČIO JE:
   Članak 1.
   U točku 66i (Uredba Komisije (EZ) br. 622/2003) u Prilogu XIII. Sporazumu dodaje se sljedeće:
   
      
                  „—
               
               
                  
                     32007 R 0915: Uredba Komisije (EZ) br. 915/2007 od 31. srpnja 2007. (SL L 200, 1.8.2007., str. 3.).
               
            Odredbe Uredbe, u smislu ovog Sporazuma, sadrže sljedeću prilagodbu:
      Do donošenja formalne odluke Zajedničkog odbora EGP-a o izmjeni Privitka 3. Prilogu Uredbi (EZ) br. 622/2003, u skladu s postupkom utvrđenim u Sporazumu, države EFTA-e istodobno s državama članicama EZ-a poduzimaju mjere koje odgovaraju onima koje su poduzele ove potonje na temelju ažuriranog Privitka 3. U slučaju da takve mjere izazovu ozbiljnu zabrinutost kod jedne ili više država EFTA-e, dotična(-e) država(-e) EFTA-e odmah upućuje(-u) predmet Zajedničkom odboru EGP-a.”
   
   Članak 2.
   Tekst Uredbe (EZ) br. 915/2007 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 2. veljače 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 1. veljače 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 124, 8.5.2008., str. 34.
   
      (2)  SL L 355, 30.12.2002., str. 1.
   
      (3)  SL L 277, 26.8.2004., str. 175.
   
      (4)  SL L 200, 1.8.2007., str. 3.
   
      (5)  Ustavni zahtjevi nisu navedeni.